Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, toki-entitateetan klima-aldaketarekiko zaurgarritasunari buruzko diagnostikoak egitearen gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatzen duenaren babesean, honako galdera hau aurkezten du, Landa Garapeneko eta Ingurumeneko kontseilariak martxoaren 10eko Osoko Bilkuran ahoz erantzun diezaion:

Nazio Batuen Erakundeko Klima-aldaketaren aurkako aditu-panelaren azken txosteneko datu etsigarriak ezagutu ditugu, eraginei, egokitzapenari eta zaurgarritasunari buruzkoak. Ohartarazten dute berotze globalaren aurrean ezer ez egitearen larritasunaz. Hortaz, Nafarroako Gobernuak oraindik ere gehiegizkotzat jotzen al du toki-entitateetan klima-aldaketarekiko zaurgarritasunari buruzko diagnostikoak egitea?

Iruñean, 2022ko martxoaren 1ean

Foru parlamentaria: Ainhoa Aznárez Igarza